Na podlagi 7. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US), 21. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18 in 61/20 – ZIUZEOP-A) in 19. člena Statuta Občine Ravne na Koroškem (Uradno glasilo slovenskih oblin, št. 16/2016) je Občinski svet Občine Ravne na Koroškem na redni seji dne sprejel

P R A V I L N I K

o dodeljevanju finančnih sredstev iz občinskega proračuna za blaženje posledic epidemije COVID-19 v Občini Ravne na Koroškem

[I. SPLOŠNE DOLOČBE](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "I. SPLOŠNE DOLOČBE)

[1. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "1. člen)

(1) S tem pravilnikom se določijo nameni, ukrepi, pogoji in upravičenci ter postopki dodeljevanja finančnih sredstev z namenom blaženja posledic epidemije COVID-19 na področju gospodarstva in kmetijstva v Občini Ravne na Koroškem.

(2) Namen ukrepov po tem pravilniku je dodelitev izredne finančne pomoči samostojnim podjetnikom posameznikom ter poslovnim subjektom zaradi epidemije COVID-19.

[2. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "2. člen)

(1) Sredstva za subvencioniranje po tem pravilniku se zagotovijo v proračunu Občine Ravne na Koroškem. Sredstva se dodeljujejo skladno z veljavnimi predpisi s področja javnih financ in skladno z veljavnimi predpisi davčne zakonodaje.

(2) Finančne pomoči za blaženje posledic epidemije COVID-19 na podlagi tega pravilnika se dodeljujejo v obliki dotacij oziroma subvencij, skladno z Uredbo Komisije EU št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (Uradni list EU L 352/1, z dne 24. 12. 2013).

(3) Sredstva po tem pravilniku se dodeljujejo skladno z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 24. 12. 2013) in Zakona o spremljanju državnih pomoči (Uradni list RS, št. 37/04).

[3. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "3. člen)

Posamezni izrazi, uporabljeni v tem pravilniku, imajo naslednji pomen:

1. »Podjetje« je gospodarski subjekt, organiziran kot gospodarska družba ali samostojni podjetnik posameznik.

2. »Mikro podjetje« je podjetje, ki izpolnjuje dve od treh meril, in sicer: povprečno število delavcev v poslovnem letu ne presega 10, čisti prihodki od prodaje ne presegajo 2.000.000 evrov in vrednost aktive ne presega 2.000.000 evrov.

[II. UPRAVIČENCI](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "II. UPRAVIČENCI)

[4. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "4. člen)

Upravičenci do pomoči po tem pravilniku so:

– samostojni podjetniki posamezniki in mikro podjetja, ki so registrirana po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17 in 22/19 – ZPosS), ki imajo sedež, podružnico ali poslovno enoto v Občini Ravne na Koroškem in izkazujejo upad prometa v višini 30%.

Pomoč po tem pravilniku se upravičencem za isti namen in iste upravičene stroške dodeljuje le enkrat.

[5. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "5. člen)

(1) Do spodbud po tem pravilniku niso upravičena podjetja:

* iz sektorjev ribištva in akvakulture, kakor ju zajema Uredba Sveta (ES) št. 104/2000,
* iz sektorjev primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti,
* iz sektorjev predelave in trženja kmetijskih proizvodov iz seznama v Prilogi I k Pogodbi o ustanovitvi Evropske skupnosti v naslednjih primerih:
* če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg ali
* če je pomoč pogojena s tem, da se delno ali v celoti prenese na primarne proizvajalce,
* ki nimajo poravnanih finančnih obveznosti do Občine Ravne na Koroškem ter do drugih pravnih oseb katerih ustanoviteljica je Občina Ravne na Koroškem,
* ki nimajo plačanih vseh davkov in prispevkov ter poravnanih obveznosti do delavcev,
* ki so v težavah v skladu s Smernicami Skupnosti o državnih pomočeh za reševanje in prestrukturiranje podjetij v težavah (Uradni list C 244 z dne 1. 10. 2004, str. 2) in z Zakonom o pomoči za reševanje in prestrukturiranje gospodarskih družb v težavah (Uradni list RS, št. 44/07 – UPB2, 51/11, 39/13 in 56/13). Podjetja, ki delujejo manj kot tri leta od registracije, se ne štejejo kot podjetja v težavah v smislu Smernic Skupnosti o državni pomoči za reševanje in prestrukturiranje podjetij v težavah, razen če izpolnjujejo merila za stečajni postopek po predpisih, ki urejajo finančno poslovanje podjetij.

Podjetje je v težavah:

* v primeru osebnih družb, kadar tekoča izguba skupaj s prenesenimi izgubami preteklih let, doseže polovico kapitala, ki je prikazan v računovodski evidenci in je tekoča izguba v zadnjih dvanajstih mesecih dosegla višino četrtine kapitala, ki je prikazan v računovodskih izkazih,
* če je v postopku prisilne poravnave, stečaja ali likvidacije.

(2) Prav tako do spodbud po tem pravilniku niso upravičeni:

* subjekti, ki so že prejeli sredstva po tem pravilniku, vendar sredstev niso porabili namensko,
* subjekti, ki so že koristili pomoč za posamezne namene do višine, ki jo omogočajo posamezna pravila državnih pomoči,
* so bili izbrisani iz Poslovnega registra Republike Slovenije v obdobju od 1. januarja 2020 do dneva, ko je v veljavo stopil ta pravilnik.

[6. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "6. člen)

(1) Pomoč po tem pravilniku ne sme biti:

* namenjena izvozu oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
* pogojena s prednostno rabo domačih proizvodov pred uvoženimi;
* pomoč ne bo namenjena za nabavo vozil za prevoz tovora v podjetjih, ki opravljajo komercialni cestni tovorni prevoz.

(2) Če podjetje opravlja dejavnost v sektorjih, ki so po tem pravilniku izključeni od pomoči *de minimis*, se v sektorjih, ki niso izključeni, pomoč *de minimis* lahko dodeli, če je zagotovljeno ločeno računovodstvo med stroški.

[III. ZGORNJA MEJA IN AKUMULACIJA POMOČI](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "III. ZGORNJA MEJA IN AKUMULACIJA POMOČI)

[7. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "7. člen)

(1) Skupni znesek pomoči, dodeljen enotnemu podjetju na podlagi pravil *de minimis*, ne sme presegati 200.000,00 EUR v obdobju zadnjih treh proračunskih let, ne glede na obliko in namen pomoči ter ne glede na to, ali se pomoč dodeli iz sredstev države, občine ali EU. V primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR.

(2) Pojem »enotno podjetje« pomeni vsa podjetja, ki so med seboj najmanj v enem od naslednjih razmerij:

* + 1. podjetje ima večino glasovalnih pravic delničarjev ali družbenikov drugega podjetja;
    2. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;
    3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
    4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje.

[8. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "8. člen)

(1) Pomoč *de minimis* ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

(2) Pomoč *de minimis*, dodeljena v skladu z Uredbo Komisije (EU) št. 1407/2013, lahko kumulira s pomočjo *de minimis*, dodeljeno v skladu z Uredbo Komisije (EU) št. 360/2012 do zgornje meje, določene v uredbi 360/2012.

(3) Pomoč *de minimis*, dodeljena v skladu z Uredbo Komisije (EU) št. 1407/2013 lahko kumulira s pomočjo *de minimis*, dodeljeno v skladu z drugimi uredbami *de minimis* do ustrezne zgornje meje (200.000 EUR oziroma 100.000 EUR).

(4) Prejemnika pomoči se pisno obvesti o predvidenem znesku pomoči ter da je pomoč dodeljena po pravilu *de minimis* v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (Uradni list EU L 352, 24. 12. 2013).

(5) Občina Ravne na Koroškem bo evidence o individualni pomoči *de minimis* hranila 10 let od datuma dodelitve pomoči.

[9. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "9. člen)

Upravičenci morajo pred dodelitvijo sredstev podati izjavo:

* o že prejetih *de minimis* pomočeh, vključno z navedbo pri katerih dajalcih in v kakšnem znesku ter o kandidaturi za *de minimis* pomoč in o že odobreni in še ne izplačani *de minimis* pomoči,
* drugih že prejetih (ali zaprošenih) pomočeh za iste upravičene stroške,
* da za iste namene niso pridobili sredstev iz državnega proračuna ali iz mednarodnih virov,
* o povezanih družbah ter o združitvi oziroma razdelitvi podjetij.

[IV. UKREPI POMOČI](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "IV. UKREPI POMOČI)

[10. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "10. člen)

Ukrepi pomoči po tem pravilniku so:

1. Subvencioniranje najemnin poslovnih prostorov na območju Občine Ravne na Koroškem, in sicer do višine 5,11 €/m2 mesečno;
2. Subvencioniranje fiksnih stroškov podjetij, ki so zaradi epidemije bila prisiljena zapreti ali omejiti dejavnost (elektrika, ogrevanje, komunalne storitve);

[11. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "11. člen)

Namen ukrepov je blaženje poslovne škode, ki je nastala poslovnim subjektom v času trajanja razglašene epidemije COVID-19.

[12. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "13. člen)

1. Višina razpisanih sredstev, najvišji znesek pomoči in ostali pogoji se opredelijo v javnem razpisu.
2. Višina sofinanciranja se določi z javnim razpisom in ne sme presegati 100 % upravičenih stroškov, vendar ne več kot 1.000,00 €.
3. Instrument dodeljevanja sredstev so subvencije.

[V. POSTOPEK DODELJEVANJA SREDSTEV](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "V. POSTOPEK DODELJEVANJA SREDSTEV)

[13. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "19. člen)

(1) Proračunska sredstva za izvedbo ukrepov po tem pravilniku se dodeljujejo na podlagi javnega razpisa, objavljenega na spletni strani Občine Ravne na Koroškem ter v Uradnem listu RS, skladno s pogoji in po postopkih, določenih v veljavnih predpisih. Podrobnejša merila in kriteriji za pomoči de minimis ter zahtevana dokumentacija za posamezen ukrep po tem pravilniku se podrobneje določijo v javnem razpisu.

[14. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "20. člen)

(1) Postopek za dodelitev finančnih sredstev vodi strokovna komisija v sestavi treh svetnikov občinskega sveta Občine Ravne na Koroškem ter dveh zaposlenih na občinski upravi Občine Ravne na Koroškem. Komisijo imenuje župan.

(2) Naloge strokovne komisije so:

* priprava vsebine javnega razpisa in razpisne dokumentacije,
* pregled in obravnava prispelih vlog,
* priprava predloga razdelitve sredstev.

[15. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "21. člen)

(1) Medsebojne obveznosti med Občino Ravne na Koroškem in prejemnikom sredstev se uredijo s pogodbo, na podlagi predhodno izdanega akta o odobritvi sredstev.

(2) Občinska uprava preverja namensko porabo dodeljenih sredstev. V primeru, da se ugotovi, da sredstva niso bila porabljena za namen, za katerega so bila dodeljena ali da so bila dodeljena na podlagi neresničnih podatkov, ali da prejemnik krši druga določila pravilnika, je Občina Ravne na Koroškem upravičena zahtevati vračilo dodeljenih sredstev v enkratnem znesku. Prejemnik mora vrniti sredstva od dneva nakazila dalje s pripadajočimi zakonsko določenimi zamudnimi obrestmi.

[VI. KONČNE DOLOČBE](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "VI. KONČNE DOLOČBE)

[16. člen](https://www.uradni-list.si/glasilo-uradni-list-rs/vsebina/2020-01-2168/pravilnik-o-dodeljevanju-financnih-sredstev-iz-obcinskega-proracuna-za-blazenje-posledic-epidemije-covid-19-v-obcini-pivka/" \l "34. člen)

Ta pravilnik začne veljati naslednji dan po objavi v Uradnem glasilu slovenskih občin.

Številka: 309-0001/2021-201

Datum: 17. 03. 2021

Župan Občine Ravne na Koroškem

dr. Tomaž Rožen